URED GRADONAČELNIKA

Povjerenstvo za provedbu oglasa

KLASA: 112-03/20-01/01

URBROJ: 2133/01-03-01/03-20-3

Karlovac, 28. veljače 2020.

Sukladno odredbama članka 20. - 22. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 4/18 i 112/19 – u nastavku teksta: ZSNLS), Povjerenstvo za provedbu oglasa, daje sljedeće

**UPUTE I OBAVIJESTI KANDIDATIMA**

**I. OBJAVA OGLASA**

Pročelnik Ureda gradonačelnika raspisao je oglas za prijam u službu na radno mjesto: **administrativni tajnik zamjenika gradonačelnika** (1 izvršitelj m/ž), na određeno vrijeme, radi zamjene duže vrijeme odsutne službenice zbog bolovanja i korištenja prava na rodiljni i roditeljski dopust (u daljnjem tekstu: oglas).

Oglas je objavljen kod Hrvatskog zavoda za zapošljavanje, Područnog ureda Karlovac dana 03. ožujka 2020. godine i na službenoj web-stranici Grada Karlovca [www.karlovac.hr](http://www.karlovac.hr)

**II. OPIS POSLOVA RADNOG MJESTA**:

- obavlja uredske i daktilografske poslove za potrebe zamjenika gradonačelnika i pročelnika

Upravnog odjela za imovinsko pravne poslove i upravljanje imovinom

- brine se za dnevne obveze zamjenika gradonačelnika i pročelnika Upravnog odjela za imovinsko

pravne poslove i upravljanje imovinom

- prima, otvara i distribuira poštu zamjenika gradonačelnika i pročelnika Upravnog odjela

- piše po diktatu, vrši prijepis rukopisa i drugih tekstova, vodi bilješke te piše podneske po uputi

zamjenika gradonačelnika i pročelnika Upravnog odjela

- vodi brigu o nabavi potrošnog uredskog materijala za potrebe Upravnog odjela

- vodi evidenciju o sitnom inventaru i stručnoj literaturi za potrebe Upravnog odjela

- vodi evidenciju o korištenju godišnjih odmora, o izostancima i o istom izrađuje izvješće za

potrebe upravnog odjela

- obavlja i druge poslove po nalogu zamjenika gradonačelnika i pročelnika Upravnog odjela

**III. PODACI O PLAĆI**

Osnovna bruto plaća je umnožak koeficijenta složenosti poslova navedenog radnog mjesta 2,00 i osnovice za izračun plaće u iznosu od 2.994,21 kuna, uvećane za 0,5% za svaku navršenu godinu radnog staža.

**IV. PROVJERA ZNANJA I SPOSOBNOSTI**

Provjera znanja vršit će se iz sljedećih upravnih područja:

1. Opći dio:
   1. Poznavanje osnova ustavnog ustrojstva Republike Hrvatske
   2. Poznavanje upravnog područja djelokruga, ustrojstva i načina rada jedinica lokalne i područne (regionalne) samouprave
   3. Poznavanje upravnog područja prijma u službu te prava, obveza i odgovornosti službenika i namještenika u upravnim odjelima i službama jedinica lokalne i područne (regionalne) samouprave
2. Posebni dio:
   1. Poznavanje propisa iz upravnog područja uredskog poslovanja

**Pravni izvori za pripremanje kandidata za provjeru znanja:**

1. Opći dio:
   1. Ustav Republike Hrvatske (Narodne novine, 56/90, 135/97, 8/98-pročišćeni tekst, 113/00, 124/00-pročišćeni tekst, 28/01, 41/01-pročišćeni tekst, 55/01(ispr.), 76/10, 85/10- pročišćeni tekst i 5/14)
   2. Zakon o lokalnoj i područnoj (regionalnoj) samoupravi (NN 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17, 98/19)
   3. Zakon o službenicima i namještenicima u lokalnoj i područnoj (regionalnoj) samoupravi (NN 86/08,61/11, 4/18 112/19)
2. Posebni dio:
   1. Uredba o uredskom poslovanju (NN 07/09)

**V. PRAVILA I POSTUPAK TESTIRANJA**:

* **Oglasni postupak provodi Povjerenstvo za provedbu oglasa, koje obavlja sljedeće poslove:**
* utvrđuje koje su prijave na oglas pravodobne i potpune,
* utvrđuje listu kandidata prijavljenih na oglas koji ispunjavaju formalne uvjete propisane oglasom,
* kandidate s liste poziva na prethodnu provjeru znanja i sposobnosti,
* provodi postupak provjere znanja i sposobnosti,
* podnosi izvješće o provedenom postupku, uz koje prilaže rang listu kandidata, s obzirom na rezultate provedene provjere znanja i sposobnosti.
* **Nepravodobne ili nepotpune prijave**: Ukoliko je prijava na oglas **nepravodobna** **i/ili nepotpuna** (ne sadrži svu potrebnu dokumentaciju), ista se neće razmatrati, a osoba koja je podnijela nepotpunu i/ili nepravodobnu prijavu ili osoba koja ne ispunjava formalne uvjete iz oglasa ne smatra se kandidatom prijavljenim na oglas. Osobi koja nije podnijela pravodobnu i urednu prijavu ili ne ispunjava formalne uvjete iz oglasa dostavit će se pisana obavijest u kojoj će se navesti razlozi zbog kojih se ne smatra kandidatom prijavljenim na oglas. Protiv obavijesti osoba nema pravo podnošenja pravnog lijeka.
* **Provjera znanja i sposobnosti kandidata.**

Prethodnoj provjeri znanja i sposobnosti kandidata mogu **pristupiti samo kandidati koji ispunjavaju formalne uvjete iz oglasa.** Prethodna provjera znanja i sposobnosti kandidata obavlja se putem pisanog testiranja i intervjua.

Ako kandidat ne pristupi testiranju, odnosno odustane od testiranja smatra se da je povukao prijavu na oglas ne smatra se kandidatom u postupku.

Vrijeme održavanja prethodne provjere znanja i sposobnosti kandidata bit će objavljeno na web-stranici Grada Karlovca [www.karlovac.hr](http://www.karlovac.hr) i na oglasnoj ploči u prizemlju zgrade Grada Karlovca, Banjavčićeva 9, najmanje 5 (pet) dana prije održavanja provjere.

* Po dolasku na provjeru znanja, od kandidata će biti zatraženo predočenje odgovarajuće identifikacijske isprave radi utvrđivanja identiteta.

Po utvrđivanju identiteta, kandidatima će biti podijeljeni testovi.

Za vrijeme provjere znanja i sposobnosti nije dopušteno:

- koristiti se bilo kakvom literaturom odnosno bilješkama

- koristiti mobitel ili druga komunikacijska sredstva

- napuštati prostoriju u kojoj se provjera odvija

- razgovarati s ostalim kandidatima niti na bilo koji drugi način remetiti koncentraciju

kandidata.

Ukoliko pojedini kandidat prekrši naprijed navedena pravila bit će udaljen s provjere znanja, a njegov/njezin rezultat Povjerenstvo neće priznati niti ocjenjivati.

* Za svaki dio provjere znanja kandidatima se dodjeljuje od 1 do 10 bodova. Smatra se da su kandidati uspješno položili testove ako su iz svakog djela provjere znanja ostvarili najmanje 50% (5 bodova) na testiranju. S kandidatima koji uspješno polože testove provest će se intervjui (razgovori). Rezultati intervjua boduju se na isti način kao i testiranje. U razgovoru s kandidatima utvrđuju se njihovi interesi, profesionalni ciljevi i motivacija za rad u upravnim tijelima Grada Karlovca. Nakon provedenog testiranja i intervjua Povjerenstvo utvrđuje rang listu kandidata prema ukupnom broju bodova ostvarenih na testiranju i intervjuu.

Riječi i pojmovi korišteni u ovom tekstu koji imaju rodno značenje odnose se jednako na muški i ženski rod, bez obzira jesu li korišteni u muškom ili ženskom rodu.

**POVJERENSTVO ZA PROVEDBU NATJEČAJA**